Case ID: 1068152
Sentence 27: Tərəflər arasında bağlanmış xx.xx.2014-cü il tarixli əmək müqaviləsinin 3.1-ci bəndindən görünür ki, işçi aşağıdakı əmək funksiyasının icrasını öhdəsinə götürür: - satış planına uyğun olaraq geniş əhatəli və keyfiyyətli distribusiyanı həyata keçirir; - marşrut siyahısı üzrə mütəmadi olaraq müştərilərə baş çəkir; - müştərilərlə bağlanmış müqavilənin şərtlərinə uyğun olaraq orlardan satılmış malların pulunu alır, həmin gün kassa mədaxil orderi yazıb maliyyəçi menecerinə və ya firmanın kassasına təqdim edir; - müştərilərdən yeni sifarişlər qəbul edir və sifariş vərəqəsini doldurur; - daim müştəri bazasının artmasına və genişləndirilməsinə çalışır; - ticarət obyektlərinə çatdırılan malların fakturada göstərilən məbləğdə və çeşiddə tam həcmdə çatdırılıb-çatdırılmamasını yoxlayır; - müştərilərdən alınmış pullara yerində kassa mədaxil orderi yazır, onun bir nüsxəsini müştəriyə və ikinci nüsxəsini elə həmin gün maliyyəçi menecerinə və ya firmanın kassasına təqdim edir; - müştərilərin debitor borclarını daim nəzarətdə saxlayır və bağlanmış müqavilə şərtlərinə uyğun borcları vaxtında alır; - satış planına uyğun olaraq müştərilərin mal ehtiyatı ilə təmin olunmasını təmin edir; - özünün kitabında hər bir ticarət obyekti və müştəri barəsində məlumatların ətraflı qeydiyyatını aparır; - müştərilərlə daim təmkinli davranmalı, səliqəli geyinməli, danışıq və hərəkətləri müştəriləri qıcıqlandırmamalı və onların rəğbətini qazanmalıdır; - “alıcı”ya satış üçün verilmş malların qaytarılması 3 gün müddətində həyata keçirilir.